open-index/open-wikipedia-markdown huggingface dataset:
Osmotski diuretik

**Osmotski diuretik** je tip diuretika koji inhibira reapsorpciju vode i Na. Oni su farmakološki inertne supstance koje se daju intravenozno. One koje se filtruju preko glomerula, ali se nekompletno reapsorbuju, ili se uopšte ne reapsorbuju, preko nefrona. Oni povišavaju osmolaritet krvi i renalnog filtrata. Mogu se dati u dovoljno velikim dozama, tako da njhova osmolarnost postane značajan deo osmolarnosti plazme. Dva primera su manitol i izosorbid.

Njihovo dejstvo se pretežno ostvaruje u delovima nefrona koji su pasivno propustljivi za vodu; reč je o proksimalnom tubulu, descedentnom delu Henleove petlje i sabirnim kanalićima. Pasivna reaspsorpcija vode iz tubula smanjuje se u prisustvu supstanci koje se ne mogu reapsorbovati. Kao posledica toga, u proksimalnim tubulima zadržava se velika zapremina tečnosti. To sekundarno smanjuje i repsorpciju jona natrijuma. Naime, zbog zadržavanja dodatne količine vode u proksimalnim tubulu, smanjuje se i koncentracija jona natrijuma na vrednosti koje su manje od uobičajenih za taj segment, a to menja elektrohemijski gradijent za reapsorpciju. Zato se glavno dejstvo osmotskih diuretika ogleda u povećnju količine izlučene vode, i u manjoj meri – izlučenog jona natrijuma. Zbog toga nisu korisni kod stanja koja karakteriše retencija natrijuma i terapijska primena im je dosta ograničena.

Pretežno se koriste za terapiju bolesnika sa povećanim intrakranijalnim i intraokularnim pritiskom i prevenciju akutne bubrežne insuficijencije. Kod akutne bubrežne insuficijencije, glomerularna filtracija je smanjena, a resorpcija natrijumhlorida i vode u proksimalnim tubulima je gotovo potpuna, tako da su distalniji delovi nefrona praktično suvi i protok mokraće se zaustavlja. Osmotski diuretici prouzrokuju retenciju tečnosti u proksimalnim tubulima i na taj način ostvaruju opisana dejstva.

Lečenje povećanog intrakranijalnig pritiska (edem mozga) i povećanog intraokularnog pritiska (glaukom) zasniva se na povećanju osmolarnosti plazme supstancama koje ne prodiru u mozak i oko; rezultat je gubitak vode iz mozga i oka. Dakle, ovo dejstvo se ne ostvaruje u bubrezima i efekt se gubi čim se diuretik izluči u mokraću.

Osmotski diuretici se obično daju intravenski. Predstavnik je manitol. Manitol je jak diuretik i koristi se kod forsirane diureze u stanjima akutnog trovanja (hemikalije, bakterijski toksini), kada preti akutna insuficijencija bubrega, i koristi se za smanjenje intrakranijalnog i intraokularnog pritiska.

Neželjena dejstva obuhvataju prolazno povećanje volumena ekstracelularne tečnosti i hiponatrijemiju, koji nastaju kao rezultatat prelaska vode iz intracelularnog prostora. (Kod pacijenata koji su bez ikakve diureze, ovo može izazvati srčanu insuficijenciju, edem pluća ili oba poremećaja istovremeno). Primenu osmotskih diuretika mogu pratiti i glavobolja, mučnina i povraćanje.

## Reference

## Povezano
* Osmoza
The Stratton Story

***The Stratton Story*** () je američki crno-bijeli biografski film snimljen 1949. u režiji Sama Wooda. Protagonist, čiji lik tumači James Stewart je Monty Stratton, uspješni bejzbolski pičer čiju karijeru prekida nesreća u lovu zbog koje mu je amputirana noga. Radnja prikazuje njegove napore, da se uz pomoć porodice, ponovno započne život, a nakon što se nauči na protezu, i profesionalnu sportsku karijeru. Prije početka snimanja je naslovna uloga postala predmetom zanimanja vodećih zvijezda tadašnjeg Hollywooda, kao što su bili Ronald Reagan, Van Johnson i Gregory Peck, ali je na kraju pripala Stewartu, dijelom i zbog toga što je sam Stratton inzistirao na tome da ga tumači upravo on. The Stratton Story je postigao veliki komercijalni uspjeh i osvojio Oscar za najbolju originalnu priču; to se dijelom tumači i nastupom June Allyson u ulozi Strattonove supruge, a nakon čega je ona nastupila sa Stewartom u još nekoliko filmova. Sam Stewart je kasnije navodio da mu je *The Stratton Story* najdraža uloga u karijeri.

## Uloge
* James Stewart ... Monty Stratton
* June Allyson ... Ethel
* Frank Morgan ... Barney Wile
* Agnes Moorehead ... Ma Stratton
* Bill Williams ... Eddie Dibson
* Bruce Cowling ... Ted Lyons
* Cliff Clark ... Josh Higgins
* Mary Lawrence ... Dot
* Dean White ... Luke Appling
* Robert Gist ... Earnie
* Gene Bearden ... sam sebe
* Bill Dickey ... sam sebe
* Jimmy Dykes ... sam sebe
* Mervyn "Merv" Shea ... sam sebe

## Reference

## Vanjske veze
* 
* 
*
This Is Cinerama

***This Is Cinerama*** je američki cjelovečernji dokumentarni film snimljen 1952. u režiji Meriana C. Coopera, poznat kao prvo ostvarenje koje je koristilo, odnosno javnosti predstavilo tehniku snimanja i prikazivanja filmova u widescreen formatu poznatu kao Cinerama. Film se na početku sastoji od 12-minutnog segmenta u formatu slike 4:3, a u kome novinar Lowel Thomas opisuje dotadašnji razvoj filmske tehnologije prije nego što izgovori "Ovo je Cinerama". Nakon toga slijede dokumentarne snimke koje publici trebaju pružiti novi doživljaj gledanja filmova. *This Is Cinerama* je snimljena, između ostalog, i kao svojevrsni odgovor američke filmske industrije na sve veću popularnost novog medija televizije. Prikazivanje filma je, međutim, ograničilo to da je zahtijevao nekoliko projektora i posebno zakrivljen ekran. Zbog tehničkih razloga se gotovo pedeset godina uopće nije prikazivao na televiziji.

## Izvori

## Vanjske veze
*
Džihadizam

**Džihadizam** (također **džihadistički pokret** ili **džihadi pokret**) je izraz kojim se označava obnovljeni naglasak na oružanu komponentu džihada u islamskom fundamentalizmu od kraja 20. vijeka. 

"Džihadizam" u tom smislu označava kako mudžahedinsko gerilsko ratovanje tako i islamski terorizam sa međunarodnom dimenzijom, s obzirom da oba fenomena potiču od 1980-ih, da bi ih od 1990-ih predstavlja mreža al-Qaeda. Njegovi korijeni se mogu naći na kraju 19. i početku 20. vijeka, sa ideološkim razvojem islamskog revivalizama, a koji su razvili u kutbizam i srodne ideologije sredinom 20. vijeka. Uspon džihadizma se vezuje uz sovjetsku invaziju Afganistana 1979. godine, a potom i razne sukobe koji su trajali i još traju od 1990-ih ili 2000-ih.

## Literatura
* 
* 
* 
* 
* Gilles Kepel, ** (2000, 2002, 2006).
* *
* 
*  
* 
*  

* 

* 

* 
* 
* 
* 
* 
* 
*
3D film

**3D** ili **3-D** (**[[trodimenzionalnost|trodimenzionalni]]**) **film** ili **S3D** (**[[stereoskopija|stereoskopski 3D]]**) **film** je film koji pojačava iluziju percepcije dubine. Potiče od stereotoskopske fotografije, a nastaje tako da običan sistem kamera snima slike iz dvije perspektive (ili kompjuterska grafika stvara dvije perspektive u postprodukciji), nakon čega se specijalni projektori i naočale koriste za stvaranje iluzije dubine prilikom gledanja filma . 3D filmska tehnologija nije ograničena na kino-dvorane; televizijske emisije i direct-to-video filmovi su također koristili iste metode, posebno nakon razvoja televizije i Blu-ray 3D.

3D filmovi su u određenim oblicima postojali još od 1915. godine, ali su uglavnom bili na marginama svjetske kinematografije prije svega zbog izuzetno skupe opreme i složenih postupaka za snimanje i prikazivanje 3D filmova, kao i nedostatka standardnih formata. 1950-ih je američka kinematografija počela značajnije koristiti novu tehnologiju u nastojanju da se suprostatvi sve većoj popularnosti televizije, iako su takvi filmovi relativno brzo izašli iz mode. 1980-ih i 1990-ih je došlo do renesanse 3D filma, i to zahvaljujući popularnosti IMAX kino-dvorana i Disneyjevih tematskih parkova. 3D filmovi su postali uspješni tek 2000-ih i to zahvaljujući dotada rekordnom uspjehu filma *[[Avatar (2009 film)|Avatar]]* krajem 2009. i početkom 2010. godine.

## Izvori

## Vanjske veze
* '' "How They Make Movies Leap At You" '', April 1953, Popular Science early article on the technology then of 3D movies
* Aspect Ratio - October 2012  [November 4, 2012] Television interview between John Morrison and independent filmmaker Robert Bloomberg about 3D films in general
* 2014 3D Release Calendar  List of 3D Movies
Ljudožderi Tsavoa

**Tsavoanski ljudožderi** () je naziv koji se koristi za par tsavoanskih lavova kojima se pripisuje smrt nekoliko desetaka radnika prilikom izgradnje pruge koja je spojila Keniju s Ugandom 1898. godine. Lavovi su od marta do decembra 1898. noću napadali logore i šatore u kojima su radnici, pretežno iz tadašnje Britanske Indije, spavali, a što je na kraju dovelo do toga da masovno napuste gradilište. Vratili su se tek kada ih je voditelj projekta, potpukovnik John Henry Patterson, ubio obojicu. Patterson je svoja iskustva godine 1907. opisao u knjizi *[[The Man-eaters of Tsavo]]* koja je postala bestseler. Po njoj su kasnije snimljena dva filma - *[[Bwana Devil]]* 1952. i *[[Ghost and the Darkness]]* iz 1996. godine. Lavovi, čiji se ostaci od 1924. godine čuvaju u Chicagu, su bili predmetom brojnih naučnih istraživanja, ali i špekulacija o broju žrtava i uzrocima njihovog ponašanja.

## Vanjske veze
* Chicago Field Museum&nbsp;– Tsavo Lion Exhibit 
* Journal: man-eaters of Tsavo&nbsp;– Natural History, Nov. 1998 (via FindArticles.com)
* Man-Eating Lions Not Aberrant, Experts Say&nbsp;– National Geographic News, 4 Jan 2004
John Henry Patterson (razvrstavanje)

**John Henry Patterson** se može odnositi na:

* John Henry Patterson (pisac) (1867–1947), britanski vojnik, inženjer i publicist, poznat po knjizi *The Man-Eaters of Tsavo* 
* John Henry Patterson (vlasnik NCR) (1844–1922), američki poduzetnik 
* John Henry Patterson (Medalja časti) (1843–1920), američki vojnik koji je za službu na strani Unije u Američkom građanskom ratu dobio Medalju časti

## Povezano
* John Patterson (razvrstavanje)
John Henry Patterson

**John Henry Patterson** (10. novembar 1867 - 18. jun 1947) je bio britanski oficir, inženjer i publicist, najpoznatiji po tome što je ulovio zloglasne Tsavoanske ljudoždere prilikom izgradnje Ugandske željeznice 1898. godine.

Patterson se rodio u anglo-irskoj porodici u današnjoj Irskoj, te sa sedamnaest godina priključio Britanskoj vojsci, gdje je brzo napredovao i dobio čin potpukovnika. Godine 1898. mu je povjerena izgradnja Ugandske željeznice kojom se nastojala konsolidirati britanska vlast i interesi u Istočnoj Africi. Njegov dolazak na gradilište u dolini rijeke Tsavo je koincidirao sa serijom napada lavova-ljudoždera koji su ubili nekoliko desetaka radnika i na kraju gotovo doveli do obustave gradnje. Patterson je, uz dosta rizika i poteškoća, dva lava uspio ustrijeliti u decembru iste godine, te dovršiti projekt. Godine 1907. je svoja iskustva opisao u knjizi *[[The Man-eaters of Tsavo]]*, koja je postala bestseler. Patterson je kasnije služio u Drugom burskom i Prvom svjetskom ratu; u potonjem je komandirao bataljonom koga su činili jevrejski dobrovoljci, i koji će postati poznat kao Jevrejska legija. Tamo je postao vatreni zagovornik stvaranja jevrejske države, a do kraja života se sprijateljio s brojnim istaknutim ličnostima cionističkog pokreta.

Prema njegovoj knjizi su snimljena dva hollywoodska filma - *[[Bwana Devil]]* 1952. i *[[Ghost and the Darkness]]* 1996. godine; u potonjem se pojavljuje kao protagonist, a tumači ga Val Kilmer.

## Izvori
;Napomene

;Literatura
* 
* Patrick Streeter, *Mad for Zion: A Biography of Colonel J.H. Patterson* (2004) Matching Press; 9780951866436
* 
* Denis Brian, *The Seven Lives of Colonel Patterson: how an Irish lion hunter led the Jewish Legion to victory* (2008) Syracuse University Press
* *The Jewish American Society for Historic Preservation* http://www.JASHP.org
The Man-eaters of Tsavo

***The Man-eaters of Tsavo*** () je knjiga koju je napisao britanski oficir John Henry Patterson i objavio 1907. godine. U njoj je opisao vlastite doživljaje prilikom izgradnje Ugandske željeznice, koju je za račun britanske vlade došao voditi u proljeće 1898. godine, napore da ustrijeli par lavova koji su lovili, ubijali i proždirali njegove radnike, umalo izazvavši obustavu cijelog projekta. Knjiga, koja je sadržavala detaljan opis događaja, ali i fotografije, kao i Pattersonova zapažanja o lokalnoj flori, fauni, stanovništvu i običajima, je postala bestseler. Kasnije je postala podloga za dva hollywoodska filma - *[[Bwana Devil]]* iz 1952. godine i *[[Ghost and the Darkness]]* iz 1996. godine (gdje je Pattersonov lik tumačio Val Kilmer).

## Vanjske veze

* The Man Eaters of Tsavo (Online Text) 
* 
* ''The Man-Eaters of Tsavo and Other East African Adventures'', by John Henry Patterson. Unabridged audiobook at LibriVox
* ''National Geographic Story''  of the Tsavo Lions by Phillip and Robert Caputo, with extra photos, maps, and information
* Photo Journal  of 2005 Lion Research Trip to Kenya by Carl Palazzolo, DVM, and Dr. Bruce Patterson
* ''Science Daily'', 3 November, 2009: "Notorious 'Man-Eating' Lions of Tsavo Likely Ate About 35 People—Not 135, Scientists Say" abstract of National Academy of Sciences article)
Rafael Márquez

**Rafael Márquez Álvarez** (Zamora, 13. veljače 1979.) je meksički nogometaš i reprezentativac koji trenutno igra za Hellas Veronu kao branič. Márquez se danas smatra jednim od najboljih braniča u povijesti meksičkog nogometa. 

Márquez je svoju karijeru započeo 1996. u Atlasu, za kojeg je odigrao preko 70 utakmica prije nego se 1999. godine preselio u Ligue 1, igrajući četiri godine za AS Monaco, s kojim je osvojio i naslov prvaka. Godine 2003. seli se u Barcelonu, za koju će odigrati preko 200 utakmica i osvojiti cijelu seriju naslova - četiri titule prvaka Španjolske, dva Supercopa de España, dva naslova osvajača Lige prvaka te po jedan Copa del Rey, UEFA Super kup i FIFA Svjetsko klupsko prvenstvo. Kada je Barcelona 2006. godine u finalu Lige prvaka porazila Arsenal, Márquez je postao prvi Meksikanac koji je osvojio to natjecanje. Godine 2010. prelazi u New York Red Bulls, gdje su njegovi nastupi izazivali brojne kontroverze. Nakon što ga je klub otpustio 2012. godine, vratio se u Meksiko kako bi igrao za León. Nakon jedne sezone, prešao je u talijanski klub Hellas Verona.

Za reprezentaciju nastupa od 1997. godine te je, tokom te karijere, postavio nekoliko rekorda. Nakon što je bio kapetan momčadi na Svjetskom prvenstvu 2014., postao je prvi igrač u povijesti koji je bio kapetan svoje reprezentacije na čak četiri uzastopna Svjetska prvenstva (2002. - 2014.). Svojim golom protiv Hrvatske u fazi po skupinama, Márquez je postao prvi meksički igrač koji je postigao gol na tri uzastopna Svjetska prvenstva te drugi, nakon Cuauhtémoca Blanca, koji je postigao gol na tri različita prvenstva.
Andrés Guardado

**José Andrés Guardado Hernández** (Guadalajara, 28. rujna 1986.) je meksički nogometaš i reprezentativac koji trenutno igra za Club León kao krilo.
Bwana Devil

***Bwana Devil*** () je američki pustolovni film snimljen 1952. u režiji Archa Obolera, poznat kao prvi cjelovečernji 3D film u boji, odnosno kao pokretač kratkotrajnog trenda snimanja 3D filmova u Hollywoodu 1950-ih.

Radnja filma je inspirirana stvarnim događajima vezanim uz Tsavoanske ljudoždere, opisanim u knjizi britanskog oficira i inženjera Jamesa Henryja Pattersona. Fiktivni protagonisti, koje glume Robert Stack i Nigel Bruce, su voditelji projekta izgradnje pruge u Britanskoj Istočnoj Africi na početku 20. vijeka, a koji se suočavaju sa napadima lavova koji love, ubijaju i proždiru radnike.

*Bwana Devil* je nastao u vrijeme kada se Hollywood prvi put suočio sa dramatičnim brojem gledatelja u kino-dvoranama, koji su se sve više okretali novom mediju televizije. To je brojne studije tjeralo da razvijaju nove tehnologije kako bi pružili kvalitetniju ili "egzotičniju" sliku i sadržaje. Bivši scenarist Milton Gunzburg je sa svojim bratom Julianom razvio sistem 3D filmova pod imenom Natural Vision, ali njegovi pokušaji da ga proda velikim studijima nisu imali uspjeha; na kraju su ga uspjeli prodati nezavisnom producentu Archu Oboleru, koji je film snimio relativno brzo koristeći Paramountov filmski ranč koji je "glumio" Afriku.

Nakon premijere je kritika pokopala film, ali je publika bila oduševljena novom tehnologijom, te je dalju distribuciju otkupio studio United Artists. Već sljedeće godine su se vodeći hollywoodski studiji počeli masovno snimati 3D filmove.

Godine 1996. je o istim događajima snimljen film *[[Ghost and the Darkness]]* koji se daleko vjernije drži Pattersonovog predloška, odnosno historijskih podataka.

## Uloge

## Izvori

## Vanjske veze
*
Giovani dos Santos

**Giovani dos Santos Ramírez** (Monterrey, 11. svibnja 1989.) je meksički nogometaš i reprezentativac koji trenutno igra za LA Galaxy. Za reprezentaciju je debitirao 2007. godine, a na Olimpijadi 2012. godine osvojio je s Meksikom zlatnu medalju.
Casque d'or

***Casque d'or*** () je francuski crno-bijeli film snimljen 1952. u režiji Jacquesa Beckera. Radnja, inspirirana stvarnim događajima vezanim uz prostitutku Amélie Élie, je smještena u Pariz na početku 20. vijeka. Naslovna protagonistica, čiji lik tumači Simone Signoret, je lijepa djevojka čiji je momak pripadnik bande apaša, a koja će se zaljubiti u skromnog tesara (čiji lik tumači Serge Reggiani) i tako pokrenuti niz događaja koji će završiti krvoprolićem i tragedijom. *Casque d'or* ispočetka nije imao veliku gledanost u Francuskoj, ali je u ostatku svijeta postigao veliki uspjeh, učinivši od Signoret međunarodnu zvijezdu.

## Uloge
* Simone Signoret ... Marie 'Casque d'Or'
* Serge Reggiani ... Georges Manda
* Claude Dauphin ... Félix Leca
* Raymond Bussières ... Raymond
* Odette Barencey ... La mère d'Eugène
* Loleh Bellon ... Léonie Danard
* William Sabatier ... Roland

## Vanjske veze
* 
* Criterion Collection essay by Philip Kemp
Fanfan la Tulipe (razvrstavanje)

**Fanfan la Tulipe** može označavati:

* ''Fanfan la Tulipe'' (pjesma), pjesma koju je 1819. godine napisao francuski pjesnik Paul Émile Debraux
* Fanfan la Tulipe (opereta), opereta koju je napisao Louis Varney 1882. godine

## Filmovi
* ''Fanfan la Tulipe'' (film, 1907), kratki nijemi film iz 1907. godine
* ''Fanfan la Tulipe'' (film, 1925), francuski nijemi film, rež. Rene LePrince
* ''Fanfan la Tulipe'' (film, 1952), francuski film, ul. Gerard Philippe i Gina Lollobrigida
* ''Fanfan la Tulipe'' (film, 2003), francuski film, ul. Vincent Perez i Penélope Cruz
Fanfan la Tulipe (film, 1952)

***Fanfan la Tulipe*** () je francuski crno-bijeli pustolovni film snimljen 1952. u režiji Christian-Jaquea. Radnja je smještena u doba Sedmogodišnjeg rata, a naslovni protagonist, čiji lik tumači Gérard Philipe, je mladi i naivni seljak koji se prijavljuje u vojsku nakon što mu je ciganka (koju tumači Gina Lollobrigida) prorekla da će u ratu steći bogatstvo, slavu i oženiti kraljevu kćer. *Fanfan la Tulipe* je postigao veliki uspjeh, a Philipea i Lollobrigidu smjestio među najpopularnije evropske filmske zvijezde svog vremena.

## Uloge
* Gérard Philipe ... Fanfan La Tulipe
* Gina Lollobrigida ... Adeline La Franchise
* Marcel Herrand ... Louis XV
* Olivier Hussenot ... Tranche-Montagne
* Henri Rollan ... Le maréchal d'Estrée
* Nerio Bernardi ... La Franchise
* Jean-Marc Tennberg ... Lebel
* Geneviève Page ... La marquise de Pompadour
* Sylvie Pelayo ... Henriette de France
* Lolita De Silva ... La dame d'honneur
* Irène Young ... Marion
* Georgette Anys ... Madame Tranche-Montagne
* Hennery ... Guillot
* Lucien Callamand ... Le maréchal de Brandebourg

## Reference

## Vanjske veze
* 
* Bosley Crowther NY Times Review, 5 May 1953
* TimeOut New York review
* Village Voice Review
Javier Hernández

**Javier Hernández Balcázar** (Guadalajara, 1. lipnja 1988.) je meksički nogometaš i reprezentativac koji igra kao napadač za West Ham United. Početak karijere proveo je u Guadalajari, iz koje prelazi u Manchester United, postavši tako prvi Meksikanac koji je igrao za taj engleski klub. 

Za reprezentaciju je debitirao u rujnu 2009. protiv Kolumbije.
Moulin Rouge (film, 1952)

***Moulin Rouge*** je britanski biografski film snimljen 1952. u režiji Johna Hustona. Temelji se na istoimenom romanu francuskog književnika Pierrea La Murea i prikazuje život znamenitog slikara Henrija de Toulouse-Lautreca, a čiji lik tumači José Ferrer. Film je pred Hustona postavio značajne tehničke izazove, prije svega zbog odluke da se Ferrer, koji je, kako bi dočarao patuljasti rast Lautreca bio prisiljen nositi specijalne proteze, istovremeno angažira i za ulogu Toulouse-Lautrecovog oca. Moulin Rouge je doživio veliki uspjeh, i bio nominiran za sedam Oscara od kojih je osvojio dva - za fotografiju u boji i scenografiju. Muzička partitura Georgesa Aurica je, pak, postala veliki hit u trgovinama gramofonskih ploča. Zsa Zsa Gabor, koja u filmu tumači lik Lautrecove muze Jane Avril, kasnije je dobijala pohvale zbog nastupa koji se smatra najboljim u njenoj glumačkoj karijeri.

## Uloge
* José Ferrer ... Henri de Toulouse-Lautrec / Comte Alphonse de Toulouse-Lautrec
* Zsa Zsa Gabor ... Jane Avril
* Suzanne Flon ... Myriamme Hyam
* Katherine Kath ... La Goulue
* Muriel Smith ... Aicha
* Colette Marchand ... Marie Charlet
* Theodore Bikel ... Milan Obrenović
* Peter Cushing ... Marcel de la Voisier
* Christopher Lee ... Georges Seurat
* Michael Balfour ... Dodo
* Eric Pohlmann ... Picard

## Reference

## Vanjske veze
* 
* 
*
Pentesileja

**Pentesileja** () bila je, u grčkoj mitologiji, kraljica Amazonki, kći Aresa i Otrere. U trojanskom ratu borila se na strani Trojanaca, kojima je stigla u pomoć sa svojim Amazonkama nakon Hektorove smrti. Prema drugoj verziji, Pentesileja je stigla u Troju bežeći od Erinija, koje su je progonile jer je u lovu nehotice ubila svoju sestru Hipolitu, pa ju je u Troji kralj Prijam očistio od greha. Amazonke su se mogle udati samo ako su se prvo istakle u borbi, pa je zato Pentesileja krenula u trojanski rat.

U trojanskom ratu Pentesileja se hrabro borila pogubivši mnoge ahejske junake, među njima i Asklepijevog sina Mahaona. Naposletku je pala od Ahilejeve ruke, no grčki je junak, opčinjen Amazonkinom lepotom, poštedeo njeno telo i hteo ga prepustiti Trojancima da ga dostojno sahrane. Tersit je to protumačio kao Ahilejevu slabost i podsmevao se Ahilejevoj tobožnjoj ljubavi prema amazonskoj kraljici, na šta se Ahilej razgnevio i ubio Tersita. Diomed, rođak Tersitov, tad je bacio njeno telo u reku Skamandar; premd drugima, sam Ahilej pokopao je Pentesilejevo telo na obali reke Ksanta. Neki su pripovedali i da Pentesileju uopšte nije ubio Ahilej, već njegov sin Pir, odnosno da je prvo Pentesileja pogubila Ahileja, a ovaj je, kad ga je Zevs na Tetidinu molbu vratio u život, ubio Amazonku.

## Reference

## Literatura
* 
* 

## Vanjske veze
Proksimalna tubula

**Proksimalna tubula** je porcija sistema kanala bubrežnih nefrona koji vode od Baumanove kapsule do Henlove petlje.

## Struktura i izgled
Najprepoznatljivija karakteristika *proksimalne tubule* je njena četkasta granica (ili „izbrazdana granica“).

### Četkasta granična ćelijs
Luminalne površine epitelijalnih ćelija ovog segmenta nefrona su pokrivene gusto pakovanim mikrovilima koji formiraju granicu koja se može lako uočiti pod svetlosnim mikroskopom, po čemu su četkaste granične ćelije dobile ime. Mikrovili znatno povećavaju luminalnu površinu ćelija. Oni poboljšavaju resorpciju i olakšavaju detekciju protaka unutar lumena.

## Dodatne slike

 Image:Gray1129.png|Distribucija krvnih sudova u korteksu bubrega.
 Image:PhysiologieGlomérulaire.png|Glomerulus.
 Image:Tight_junction_blowup.jpg|TEM negativno obojene proksimalne tubule tkiva bubrega pacova pri uvećanju od ~55,000x.
 Image:Renal corpuscle.svg|Renalna korpuskula
  Image:Kidney nephron molar transport diagram.svg|Dijagram prikazuje kretanje jona u nefronu.


## Reference

## Vanjske veze
* 
*  - "Mammal, kidney cortex (LM, Medium)"
*  - "The Nephron: Proximal Tubule, Pars Convoluta & Pars Recta"
*
The Sound Barrier

***The Sound Barrier*** () je britanski crno-bijeli film snimljen 1952. u režiji Davida Leana. Radnja je inspirirana stvarnim događajima, odnosno djelatnošću britanskog avio-konstruktora Geoffreya de Havillanda; njegov fiktivni ekvivalent, čiji lik tumači Ralph Richardson, nastoji dizajnirati novi mlazni avion koji bi trebao letjeti brže od zvuka, ali se njegovi piloti prilikom testova suočavaju sa zvučnom barijerom koja uzrokuje smrtonosne nesreće. Film se odlikuje zračnim scenama za koje su angažirani autentični i tada najmoderniji avioni kao De Havilland Comet, De Havilland Vampire i Supermarine Swift. Nakon premijere se zbog njega među publikom stvorilo progrešno uvjerenje da su Britanci bili prvi koji su probili zvučnu barijeru, a ne američki pilot Chuck Yeager sa svojim avionom Bell X-1 1947. godine.

## Uloge
Prema redoslijedu na špicu (glavne uloge):

## Reference

## Vanjske veze
*
Distalna tubula

**Distalna tubula** (*DCT* - ) je porcicija bubrežnog nefrona između Henlove petlje i sistema kolektorskih kanala. 

## Fiziologija
Distalna uvojita tubula je delimično odgovorna za regulaciju kalijuma, natrijuma, kalcijuma, i pH. Ona je primarno mesto za regulaciju kalcujuma posredstvom bubrežnih hormona. 

Na njihovoj apikalnoj površini (lumenskoj strani), DCT ćelije sadrže na tiazid senzitivne Na-Cl kotransportere i permeabilne su za Ca, putem TRPV5 kanala. Na bazolateralnoj površini (krv) prisutna je ATP zavisna Na/K antiportna pumpa, sekundarni aktivni Na/Ca transporter - antiporter, i ATP zavisni Ca transporter. Bazolateralna ATP zavisna Na/K pumpa proizvodi gradijent koji omogućava apsorpciju Na sa apikalne površine putem Na/Cl sinportera i ponovno preuzimanje Ca u krv posredstvom Na/Ca bazolateralnog antiportera.

## Klinički značaj
Tiazidni diuretici inhibiraju Na+/Cl- reapsorpciju iz DCT blokiranjem Na-Cl kotransportera senzitivnog na tiazid. 

Inhibiranjem kotransportera, tiazidni diuretici povišavaju gradijent potencijala za Na. Time se povišava aktivnost bazolateralnog Na/Ca antiportera i dolazi do povišenja preuzimanja kalcijuma. 

## Dodatne slike

 Image:Histology-kidney.jpg |1 Glomerul, 2 proksimalna tubula, 3 distalna tubula
 Image:Gray1133.png|Poprečni presek piramidalne supstance svinjskog bugrega.
 Image:Renal corpuscle.svg|Renalna korpuskula
 Image:Kidney nephron molar transport diagram.svg|Dijagram prikazuje kretanje jona u nefronu


## Reference

## Vanjske veze
* 
* 
* 
*
Silazni deo Henleove petlje

**Silazni deo Henleove petlje** je porcija renalne tubule koja sačinjava prvi deo Henleove petlje.

## Fiziologija

## Dodatne slike

 Image:Gray1131.png|Longitudinalni presek silaznog dela Henleove petle. a. Membrana propria. b. Epitelijum.


## Reference
Uzlazni deo Henleove petlje

**Uzlazni deo Henleove petlje** je segment nefrona bubrega koji se deli u *tanku* i *debelu uzlaznu granu* (takođe je poznata kao *distalna prava tubula*).

## Struktura
Uzlazni deo Henleove petlje je direktni nastavak silaznog dela Henleove petlje, i jedna od struktura bubrežnog nefrona. Uzlazna grana ima tanki i debeli segment. Uzlazni deo petlje odvodi urin u distalnu tubulu.

## Klinički značaj
Uzlazni deo Henleove petlje je mesto dejstva diuretika petlje, kao što je furosemid koji blokira K<sup>+</sup>/Na<sup>+</sup>/2Cl<sup>-</sup> kotransporter.

## Reference

## Povezano
* Silazni deo Henleove petlje‎‎

## Vanjske veze
* 
* 
* Overview at vet.cornell.edu
Diuretici Henleove petlje

**Diuretici Henleove petlje** su diuretici koji deluju u uzlaznoj Henleovoj petlji u bubrezima. Oni se prventveno medicinski koriste za tretiranje hipertenzije i edema često uzrokovanih kongestivnim zatajenjem srca ili renalnom insuficijencijom. Dok su tiazidni diuretici efektivniji kod pacijenata sa normalnom funkcijom bubrega, diuretici petlje su efektivniji kod pacijenata sa umanjenom bubrežnom funkcijom.

## Mehanizam dejstva
Diuretici petlje deluju na Na<sup>+</sup>-K<sup>+</sup>-2Cl<sup>-</sup> simporter (kotransporter) u debeloj uzlaznoj grani Hendleove petlje čime inhibiraju reapsorpciju natrijuma i hlorida. To se ostvaruje kompeticijom za Cl- mesto vezivanja. Pošto je reapsorpcija magnezijuma i kalcijuma u debeloj uzlaznoj grani zavisna od pozitivnog gradijenata napona u lumenu uspostavljenog recikliranjem kalijuma kroz renalni spoljašnji medularni kalijumski kanal, diuretici petlje takođe inhibiraju njihovu reapsorpciju. Ometanjem reapsorpcije tih jona, diuretici petlje sprečavaju nastanak hipertonične renalne medule. 

## Primeri diuretika petlje
* Furosemid
* Bumetanid
* Etakrinska kiselina
* Torasemid

## Reference

## Vanjske veze
* Loop Diuretic, from the Family Practice Notebook
*
Na-K-Cl kotransporter

**Na-K-Cl [[kotransporter]]** (**NKCC**) je protein koji učestvuje u aktivnom transportu natrijuma, kalijuma, i hlorida u i iz ćelije. Postoje dve forme ovog membranskog transportnog proteina, **NKCC1** i **NKCC2**, koje su kodirane sa dva različita gena (SLC12A2 i SLC12A1 respektivno) i nisu izoforme. Dve izoforme NKCC1/Slc12a2 gena su rezultat zadržavanja (izoforma 1) ili izostavljanja (izoforma 2) eksona 21 u krajnjem genskom produktu.

NKCC1 je široko distribuiran u telu. On ima važne funkcije u organima koji izlučuju fluide. NKCC2 posebno izražen u bubrezima, gde vrši ekstrakciju natrijuma, kalijuma, i hlorida iz urina tako da oni mogu da budu reapsorbovani u krv.

## Reference

## Vanjske veze
*
Natrijum-hloridni simporter

**Natrijum-hloridni simporter** (takođe poznat kao **<u>N</u>a<sup>+</sup>-<u>C</u>l<sup>−</sup> kotransporter**, skraćeno NCC ili NCCT, ili kao **<u>t</u>iazid-<u>s</u>enzitivni Na<sup>+</sup>-Cl<sup>−</sup> <u>k</u>otransporter**, TSC) je kotransporter u bubrezima koji deluje tako što reapsorbuje jone natrijuma i hlorida iz tubularnog fluida u ćelije distalne tubule nefrona. On je član SLC12 kotransporterske familije, elektroneutralnih s katjonom spregnutih hloridnih kotransportera. Kod ljudi, on je kodiran genom *SLC12A3* (familija trasportera rastvorka 12, član 3) lociranim u 16q13.

## Reference

## Literatura

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vanjske veze
* 
*
NCC

**NCC** se može odnositi na:

* Natrijum-hloridni simporter
* Neurocisticerkoza, parazitska infekcija centralnog nervnog sistema
TSC

**TSC** se može odnositi na:

* Natrijum-hloridni simporter
* Tuberkulozna skleroza, (), retka genetička bolest
* TSC1, protein
Diuretik sličan tiazidu

**Diuretik sličan tiazidu** je sulfonamidni diuretik koji ima slična fiziološka svojstva sa tiazidnim diureticima, mada nema hemijske osobine tiazida, jer ne sadrži benzotiadiazinsku molekulsku strukturu.

Primer leka iz ove grupe je metolazon.

Neki lekovi, poput indapamida se smatraju diureticima koji su slični tiazidima, mada nemaju isti mehanizam dejstva.

## Reference
Blokator epitelijalnog natrijumskog kanala

**Blokator epitelijalnog natrijumskog kanala** je blokator natrijumskog kanala koji je selektivan za epitelijalni natrijumski kanal.

Primer leka iz ove grupe je amilorid, koji se koristi za tretman hipertenzije.

## Reference
Tiazid

**Tiazid** je tip molekula i klasa diuretika koji se često koriste za tretiranje hipertenzije (visokog krvnog pristiska) i edema (poput onih uzrokovanih bolestima srca, jetre, ili bubrega).

Tiazidi i tiazidima slični diuretici redukuju rizik od smrti, šloga, srčanog udara i zatajenja srca usled hipertenzije. U većini zemalja, tiazidi su najjeftiniji antihipertenzivni lekovi.

## Reference

## Literatura
* Bertram G. Katzung: *Basic and Clinical Pharmacology*. Kapitel 15 *Diuretic agents*. Mcgraw-Hill Professional. 9th Edition, 2004, 
* Donald W. Seldin (Hrsgb.), Gerhard Giebisch (Hrsgb.): *Diuretic Agents: Clinical Physiology and Pharmacology*. Kapitel 3 *A history of diuretics*, S. 3 ff. und Kapitel Academic Press. 1st edition, 1997, 
* Craig, Stitzel: *Modern Pharmacology with Clinical Applications*. Kapitel 21 *Diuretic Drugs*, S. 249 ff. Lippincott Raven, 6th Edition, 2003, 

## Vanjske veze
Merkurijalni diuretik

**Merkurijalni diuretici** su forma renalnih diuretika koji sadrže živu.

Mada su u prošlosti bili u širokoj upotrebi, oni su u znatnoj meri zamenjeni bezbednijim diureticima kao što su tiazidi.

## Primeri
* Mersalil (Mersal) (Salyrgan)
* Meralurid
* Merkaptomerin
* Merkurofilin
* Meretoksilin prokain

## Reference

## Povezano
* Trovanje živom
Oružane snage SFR Jugoslavije

**[[Oružane snage]] SFRJ** (**OS SFRJ**), bila su jedinstvena oružana sila SFR Jugoslavije u sustavu općenarodne odbrane čiji je osnovni zadatak bio štititi nezavisnost, suverenitet, cjelokuponost teritorija i Ustavom utvrđeno društveno uređenje zemlje. Bile su nositelj oružane borbe. Činile su ih dvije komponente:

* **[[Jugoslavenska narodna armija]]** (**JNA**) - operativni dio 
* **[[Teritorijalna odbrana]]** (**TO**) - kontrola teritorija, strategijska pričuva u operativnom djelu na izabranim smjerovima

Organiziranje i pripremanje Oružanih snaga za uspješnu obranu zemlje je bio sastavni dio sveukupnih priprema društva za spriječavanje agresije, oružanu borbu i općenarodni otpor u slučaju agresije. Za organiziranje i pripremanje Oružanih snaga bile su odgovorne sve Društveno političke zajednice (DPZ), Mjesne zajednice (MS) Organizacije udruženog rada (OUR) i druge organizacije u okviru prava i dužnosti utvrđenih Ustavom SFR Jugoslavije i Zakonom o narodnoj obrani. Jedinstvo i nedjeljivost Oružanih snaga bilo je osigurano jedinstvenim klasnim i političkim ciljevima, jedinstvenom doktrinom i strategijom oružane borbe, vrhovnim komandovanjem i rukovođenjem.

## Reference

## Literatura
*
Fanfan la Tulipe (film, 1925)

***Fanfan la Tulipe*** je francuski crno-bijeli nijemi pustolovni film snimljen 1925. u režiji Renea Leprincea. Radnja je smještena u doba Sedmogodišnjeg rata, a naslovni protagonist, koga tumači Aimé Simon-Girard je mladić koji nakon stupanja u francusku vojsku zbog sklonosti ženama ulazi u niz nevolja.

Godine 1952. je snimljen zvučni remake sa Gerardom Philipeom u glavnoj ulozi.

## Uloge
* Aimé Simon-Girard ... Fanfan la Tulipe
* Simone Vaudry ... Perrette
* Jacques Guilhène ... Louis XV
* Claude France ... Mme de Pompadour
* Pierre de Guingand ... Marquis d'Aurilly
* Renée Héribel ... Mme Favart
* Paul Guidé ... Chevalier de Lurbeck
* Alexandre Colas ... Le maréchal de Saxe
* Jean Peyrière ... M. Favart
* Paul Cervières ... Fier-à-Bras
* Jean Demerçay ... Duc de Cumberland
* Mario Nasthasio ... Marquis d'Argenson

## Vanjske veze
*
Mitotički inhibitor

**Mitotički inhibitor** je lek koji inhibira mitozu, ili ćelijsku deobu. Ovi lekovi ometaju mikrotubule, strukture koje razdvajaju ćelije tokom deobe. Mitotički inhibitori se koriste u tretmanu kancera, pošto ćelije raka imaju sposobnost brzog rasta i proširivanja na celokupno telo (metastaza) putem kontinualne mitotičke deobe, te su senzivnije na inhibiciju mitoze od normalnih ćelija. Mitotički inhibitori se takođe koriste u citogenetici (izučavanju hromozoma), pri čemu oni zaustavljaju ćelijsku deobu u stupnju u kome hromozomi mogu da budu lako pregledani.

Mitotički inhibitori su izvedeni iz prirodnih supstanci kao što su biljni alkaloidi, i sprečavaju ćelije da izvode mitozu putem ometanja polimerizacije mikrotubula, čime sprečavaju kancerozni rast. Mikrotubule su dugi proteini koji se protežu duž ćelije i razmeštaju ćelijske komponente. One su dugi polimeri formirani od malih jedinica (monomera) proteina tubulina. Mikrotubule nastaju tokom normalnih ćelijskih funkcija sastavljanja (polimerizacije) tubulinskih komponenti, i razlažu se kad nisu više potrebne. Jedna od važnih funkcija mikrotubula je pomeranje i razdvajanje hromozoma i drugih ćelijskih komponenti pri ćelijskoj deobi (mitozi). Mitotički inhibitori ometaju formiranje i razlaganje tubulina u mikrotubulne polimere. Time prekidaju ćelijsku deobu, obično tokom mitozne (M) faze ćelijskog ciklusa, kad dva seta potpuno formiranih hromozoma trebaju da se razdvoje u ćelije ćerke.

Primeri mitotičkih inhibitora koji se frekventno koriste u tretmanu kancera su paklitaksel, docetaksel, vinblastin, vinkristin, i vinorelbin. Kolhicin je mitotički inhibitor koji se koristi u tretmanu gihta.

## Reference
Fotoelektrohemijski proces

**Fotoelektrohemijski proces** je proces koji obično obuhvata transformaciju svetlositi u druge forme energije. Ti procesi nalaze primenu u fotohemiji, optičkim laserima, solarnim ćelijama, luminiscenciji, i fotohromizmu.

## Elektronska ekscitacija

**Elektronska ekscitacija** je kretanje elektrona do višeg energetskog nivoa. Do toga može da dođe bilo putem fotoekscitacije (PE), pri čemu electron apsorbuje foton i stiče energiju fotona, ili putem električne ekscitacije (EE), pri čemu elektron apsorbuje energiju drugog energijom-bogatijeg elektrona. U poluprovodničkim kristalnim rešetkama, termalna ekscitacija je proces pri kome vibracije rešetke pružaju dovoljno energije za prelaz elektrona na viši energetski novo. Kad se pobuđeni elektron ponovo vrati u stanje s nižom energijom, to se naziva elektronskom relaksacijom. Pri tome može doći do radijacije fotona ili davanja energije nekoj trećoj čestici.

U fizici postoji specifična tehnička definicija za energetski nivo, koja se često vezuje za atom u pobuđenom stanju. Pobuđeno stanje se generalno definiše u odnosu na osnovno stane, tako da je pobuđeno stanje na višem energetskom nivou od osnovnog stanja.

## Reference

## Povezano

* Energija jonizacije
* Izomerizacija
* Fotojonizacioni mod
* Fotohromizam
* Fotoelektrični efekt
* Fotojonizacioni detektor
Općenarodna odbrana i društvena samozaštita

**Općenarodna (ili Opštenarodna) odbrana i društvena samozaštita**, skraćeno **ONO i DSZ**, ili jednostavno **Obrana i zaštita**, je bila ratna doktrina SFR Jugoslavije uvedena saveznim odbranbenim zakonom 1969. godine. Smatra se kako je poticaj za njeno uvođenje bilo nastojanje da se obrambena strategija uskladi sa jugoslavenskom ideologijom samoupravnog socijalizma, odnosno domaćom varijantom marksističke doktrine o "naoružanom narodu" i iskustvima Narodnooslobodilačkog rata, i bojazan jugoslavenskog rukovodstva kako bi Varšavski pakt mogao poduzeti invaziju Jugoslavije nalik na invaziju Čehoslovačke prethodne godine.

Pod geslom "neprijatelj nikad ne spava", Opće narodna odbrana i društvena samozaštita se učila kao predmet u školama diljem zemlje, te je podučavala učenike mnogim bitnim stvarima: stavljanju gas maske na lice, tretmanu ranjenika, pripremi eksploziva, bacanju bombi, životu vojnika Jugoslavenske narodne armije (JNA), a na kraju i pucanju iz prave puške na streljani.

Za ONO i DSZ je bilo karakteristična decentralizacija, odnosno nastojanje da se njen koncept što više omasovi, pa su tako sve važnije društveno-političke organizacije i poduzeća imale vlastite komitete za ONO i DSZ.

## Reference
Obrana i zaštita (razvrstavanje)

**Obrana i zaštita** može označavati:

* skraćenica za Općenarodna obrana i društvena samozaštita;
* ''Obrana i zaštita'' (film), bosanskohercegovačko-hrvatski film iz 2013. godine.
Obrana i zaštita (film)

***Obrana i zaštita*** je bosanskohercegovačko-hrvatski igrani film snimljen 2013. u režiji Bobe Jelčića. Protagonist, čiji lik tumači Bogdan Diklić je Hrvat iz zapadnog dijela Mostara kome je umro predratni prijatelj bošnjačke nacionalnosti. Radnja prikazuje njegove dileme oko toga da li da ode u istočni dio grada na pogreb, pri čemu bi ga njegovi i prijatelji i sunarodnjaci, još uvijek opterećeni ratnim traumama, smatrali "izdajnikom". Diklić je za nastup u filmu osvojio Zlatnu arenu za najbolju mušku ulogu.

## Vanjske veze
*
Lillie Langtry

**Lillie Langtry** (13. oktobar 1853 – 12. februar 1929), poznata i kao **Lily Langtry** u Sjedinjenim Državama, rođena kao **Emilie Charlotte Le Breton**, bila je britanska teatarska glumica i producentica, koja je zahvaljujući svom šarmu i ljepoti postala jedna od najznamenitijih i najproslavljenijih ličnosti anglosaksonskog svijeta na kraju viktorijanske ere.

Rodila se na otoku Jersey kao dijete anglikanskog svećenika Williama Corbeta le Bretona, čiji je predak bio srednjovjekovni vitez Richard le Breton, jedan od ubica Thomasa Becketta. Godine 1874. se udala za bogatog irskog zemljoposjednika Edwarda Langtryja, te preselila u London, gdje je brzo popularna u tamošnjem otmjenom društvu, stekavši naklonost brojnih moćnih i slavnih muškaraca, uključujući prijestonasljednika princa Edwarda koji je postao ljubavnik. Glumačku karijeru je započela 1881. na poticaj svog prijatelja Oscara Wildea, te je osvojila publiku nastupima u Britaniji i SAD. Njena popularnost je bila takva da je i znameniti teksaški sudac Roy Bean, iako je nikada nije bio vidio, postao njen veliki poklonik i po njoj nazvao grad Langtry. Pred kraj života se bavila uzgojem trkaćih konja.

Za Langtry se vjeruje da je poslužila kao inspiraciju Doyleovom liku Irene Adler, a sama se pojavila kao lik u brojnim filmovima i TV-serijama, među kojima se ističe *[[Lillie (TV serija)|Lillie]]* gdje ju je tumačila Francesca Annis.

## Izvori

## Vanjske veze

* Lillie Langtry Museum on the Internet
* Lillie Langtry  biography
* Lily Langtry at the Internet Broadway Database
* Lillie Langtry at the Internet Broadway Database
* 
* History of East Cliff 
* Article on Professional Beauties of the Victorian era
1. April 2000

***1. April 2000*** je austrijska crno-bijela science fiction filmska komedija snimljena 1952. u režiji Wolfganga Liebeneinera. Radnja je smještena u (tada buduću) 2000. godinu, kada su sve države svijeta ravnopravne članice Globalne unije, sa izuzetkom Austrije koja se još uvijek nalazi pod okupacijom Saveznika iz Drugog svjetskog rata. Protagonist filma je austrijski premijer (čiji lik tumači Josef Meinrad) koji jednostrano proglasi nezavisnost, a nakon čega Globalna unija organizira suđenje Austrijancima zbog toga što su po treći put u historiji "poremetili svjetski mir". *1. April 2000* je nastao pod djelomičnim uplivom tadašnje austrijske vlade, koja je nastojala što prije okončati po njene građane sve nepodnošljiviji i ponižavajući režim okupacije. Film je takav zahtjev nastojao promovirati u obliku blage futurističke satire u kojoj se publika svejedno podsjeća na Moskovsku deklaraciju iz 1943. godine kojom su se Saveznici za vrijeme rata obavezali obnoviti Austriju (tada dio Trećeg rajha) kao nezavisnu državu. *1. April 2000.* je sljedeće godine bio prikazan na Kanskom festivalu. Dvije godine kasnije je potpisan Austrijski državni ugovor kojim je Austrija formalno vratila svoju nezavisnost, te je tako tema filma prestala biti relevantna.

## Uloge

## Reference

* Wingrove, David. Science Fiction Film Source Book (Longman Group Limited, 1985)

## Vanjske veze
*
Totò a colori

***Totò a colori*** () je italijanska filmska komedija snimljena 1952. u režiji Stenoa. Protagonist, čiji lik tumači Totò, je siromašni muzičar koji je napisao kompoziciju te je nastoji na svaki način predstaviti uticajnom teatarskom impresariju. Za *Totò a colori* se često, ali pogrešno, navodi kako je predstavljao prvi italijanski film u boji, s obzirom da je dvije godine ranije u boji bio snimljen *[[Mater Dei (film, 1950)|Mater Dei]]*. Umjesto toga je Totò a colori bio prvi film koji je koristio sistem Ferraniacolor, razvijen u Italiji, ali koji je pred sineaste zbog svoje slabe osjetljivosti postavljao brojne poteškoće. One su se prevenstveno odnosile na potrebu za znatno jačom rasvjetom, te je Totu, koji je već ranije imao zdravstvene probleme, tokom snimanja u studiju nekoliko puta pozlilo.

## Vanjske veze
* 
* 
*
Lo sceicco bianco

***Lo sceicco bianco*** () je italijanska crno-bijela filmska komedija snimljena 1952. u režiji Federica Fellinija, kome je predstavljala prvo samostalno režijsko ostvarenje u filmografiji. Protagonisti, čije likove tumače Leopoldo Trieste i Brunella Bovo, su mladi bračni par Ivan i Wanda, koji dolaze provesti medeni mjesec u Rimu. Radnja prikazuje kako Ivanove planove poremeti Wandino popuštanje iskušenjima velegrada, a pogotovo prilika da upozna "Bijelog šeika" (čiji lik tumači Alberto Sordi), zvijezdu popularnih fotoromana. *Lo sceicco bianco* je poznat po tome što se u njemu Fellinijeva supruga Giulietta Masina pojavljuje u sporednoj ulozi prostitutke po imenu Cabiria. Njen lik će Fellini kasnije iskoristiti kao protagonisticu svog filma *[[Noći Cabirije]]*.

## Vanjske veze
*
Les Belles de nuit

***Les Belles de nuit*** () je francuska crno-bijela fantastična filmska komedija snimljena 1952. u režiji Renea Claira. Protagonist, čiji lik tumači Gérard Philipe, je siromašni učitelj i neuspjeli kompozitor, koji spas od sumorne svakodnevnice pronalazi u snovima, gdje odlazi u prošlost, postaje slavan i uspješan te zavodi lijepe žene. Radnja prikazuje probleme koji nastanu kada otkrije da neke od tih ljepotica podsjećaju na žene koje sreće na javi. *Les Belles de nuit*, u kome su nastupile neke od najvećih zvijezda tadašnje francuske i italijanske kinematografije, se obično smatra jednim od slabijih Clairovih filmova. Pažnju je, pak, izazvao i scenom u kojoj se lik Gine Lollobrigide kupa gola; iako je ona prilično čedna za današnje standarde, zbog nje je Les Belle de nuit postao predmetom cenzure u nekoliko država, uključujući SAD.

## Uloge
* Gérard Philipe ... Claude 
* Martine Carol ... Edmee 
* Gina Lollobrigida ... Leila / Blagajnica 
* Magali Vendeuil ... Suzanne 
* Marilyn Buferd ... Madame Bonacieux / Poštanska službenica
* Raymond Bussières ... Roger, mehaničar
* Raymond Cordy ... Suzannein otac Gaston / Marquis 
* Bernard La Jarrige ... Léon, žanar / Leon, žandar
* Albert Michel ... Poštar
* Palau ... Stari gospodin
* Jean Parédès ... Paul, apotekar
* Paolo Stoppa ... Direktor opere

## Vanjske veze
* 
* 
* ''Les Belles de nuit'' at Films de France
Mater Dei (film, 1950)

***Mater Dei*** () je italijanski igrani film snimljen 1950. u režiji Emilija Cordera, poznat kao prvo italijansko cjelovečernjo ostvarenje u boji. Radnja je smještena u antičku Palestinu i prikazuje život Isusove majke Marije, pri čemu njen lik tumači Miriam De Mayo. Producenti su koristili Ansco Color, sistem temeljen na njemačkoj tehnologiji Agfacolor. Zbog toga se ponekad kao prvi italijanski film u boji pogrešno navodi Toto a colori, koji je dvije godine kasnije koristio Ferraniacolor, sistem razvijen u Italiji.

## Uloge
* Giorgio Costantini ... Isus
* Myriam De Mayo
* Anna Maria Alegiani
* Bianca Doria
* Giulio Calì
* Orlando Baralla
* Viva Bertoncello
* Ida Bracci Dorati
* Rita Galgano
* Enzo Hassan
* Elfriede Jera
* Mario Lodolini
* Ileana Simova	... 	Marija
* Michel Sorel

## Vanjske veze
* 
*
Lista srpskih šahista

Ovo je **spisak šahista iz Srbije**.

Đ

* Živko Đuza

LJ

* Ljubomir Ljubojević

A

* Aleksandar Atanasijević

B

* Dimitrije Bjelica
* Boban Bogosavljević
* Nataša Bojković
* Ivan Buljovčić

Č

* Milenko Čabarkapa

V

* Dragoljub Velimirović
* Milan Velimirović
* Milan Vukić

	
V nast.

* Milan Vukčević
* Bojan Vučković

G

* Svetozar Gligorić

D

* Branko Damljanović

I
* Ivan Ivanišević
* Borislav Ivkov

K

* Nikola Karaklajić
* Bora Kostić (šahista)

L

* Milunka Lazarević

M

* Alisa Marić
* Aleksandar Matanović
* Milan Matulović
* Igor Miladinović
* Dragoljub Minić

N

* Srećko Nedeljković
* Stanimir Nikolić

O

* Predrag Ostojić

P

* Miloš Pavlović (šahista)

S

* Petar Smederevac

T

* Živa Tomić
* Petar Trifunović